Frøken

Frøken (forkortet frk.) er en betegnelse som brukes om en ugift kvinne, og generelt om unge piker. Til ca. 1800 ble betegnelsen bare brukt om ugifte kvinner som tilhørte adelen eller hadde annen høy rang; på 1800-tallet ble betegnelsen vanlig for ugifte kvinner fra borgerskapet, og i løpet av 1900-tallet ble betegnelsen tatt i bruk om alle ugifte kvinner, særlig rundt midten av århundret. Eldre ugifte kvinner ble også titulert frøken. På norsk har betegnelsen imidlertid i stor grad gått ut av bruk etter ca. 1970. Tidligere ble kvinnelige lærere også kalt «frøken», noe som kom av at kvinnelige lærere opprinnelig overveiende var ugifte kvinner.

Ordet stammer fra det middelnedertyske Vroiken, Vrouweken, som på gammel dansk ble Frøjken, Frøveken og på høytysk er blitt til Fräulein. Forenklet sagt hadde det betydningen «liten frue», fra Vrou og den diminutive endingen «-ken», tilsvarende tysk «-chen» («liten»).

Tilsvarende betegnelser på andre språk er fransk Mademoiselle og engelsk Miss (opprinnelig sammentrekning av Mistress).

 Se også 

 Tittel
 Frue
 Peppermø
 Frk. ur
 Frøken Detektiv

 Referanser 

Kategori:Titler